text: ক্যাটরিনা ও বিকির সম্পর্ক নিয়ে কাটল ধোঁয়াশা! কী বললেন হর্ষবর্ধন | Keykhabor
  HomeEDITOR PICKSক্যাটরিনা ও বিকির সম্পর্ক নিয়ে কাটল ধোঁয়াশা! কী বললেন হর্ষবর্ধন
  ক্যাটরিনা ও বিকির সম্পর্ক নিয়ে কাটল ধোঁয়াশা! কী বললেন হর্ষবর্ধন
  নিজস্ব সংবদদাতা: বলিউডের তারকা জুটি নিয়ে কথা বলতে গিয়ে অনেকবারই কথা উঠেছে অভিনেতা বিকি কৌশল ও অভিনেত্রী ক্যাটরিনা কাইফ- এর । তবে এই সম্পর্ক নিয়ে সামনা- সামনি কখনো মুখ খোলেননি দুজনের কেউই। তবে এবার সেই জল্পনায় ইতি পড়ল। দু'জনে ডেট করছেন বলে জানালেন অভিনেতা হর্ষবর্ধন কাপুর।
  বিভিন্ন সময় একসঙ্গে দেখা গিয়েছে এই তারকা যুগলকে। তবে কী চলছে তাঁদের মধ্যে সেই নিয়ে মুখ খুলতে চাননি কেউই। বেশ কিছু দিন আগে এক সাক্ষাৎকারে ভিকিকে ব্যক্তিগত জীবন নিয়ে প্রশ্ন করা হলে, তিনি জানান, এবিষয়ে কোনও মন্তব্য করতে চান না। তবে নানান পার্টিতে বিভিন্ন সময়ে তাদের দেখা গেছে একসঙ্গে বের হতে। তা দিয়েই গুঞ্জনের সূত্রপাত।
  শুধু তাই নয়, বুধবার ভিকি তাঁর নতুন হেয়ার কাটের ছবি সোশ্যাল মিডিয়ায় দেন। সেখানে ক্যাটরিনার অনুরাগীরা ভিকি-কে 'জিজু' বলে কমেন্টও করেন। শুধু ক্যাটরিনার ফ্যানেরা নন ভিকি কৌশলের জন্মদিনে 'উরি' সিনেমার একটি ছবি দিয়ে শুভেচ্ছাবার্তা দেন এই তারকা। এই বছরই ভিকি ও ক্যাটরিনার বোন ইসাবেলের আলিবাগ ভ্রমণের ছবি নজর কাড়ে নেটিজেনদের। সেই ছবিতে ভিকির সানগ্লাসে ক্যাটরিনার প্রতিচ্ছবি চোখে পড়ে সকলের। তারপর থেকেই আরও জোরাল হয় তাঁদের সম্পর্কের গুঞ্জন।
  একটি সাক্ষাৎকারে হর্ষবর্ধনকে Rapid Fire রাউন্ডে মজার খেলায় ইন্ডস্ট্রির রিউমার রিলেশনশিপ ও পি আর রিলেশনশিপ নিয়ে জিজ্ঞাসা করা হয়। সেখানেই হর্ষবর্ধন জানান, ভিকি আর ক্যাটরিনা ডেট করছেন। পাশাপাশি হর্ষবর্ধন বলেন 'এটা বলার জন্য আমি কি অসুবিধায় পড়ব'? তবে ভিকি ক্যাটরিনা কেউ এ নিয়ে কোনও মন্তব্য করেননি। নেটফ্লিক্সে সদ্য মুক্তি পাওয়া 'রে'- এর ট্রেলারে দেখা গিয়েছে হর্ষবর্ধন কাপূরকে। এর আগে হর্ষবর্ধনকে দেখা গিয়েছে 'একে ভার্সেস একে', 'ভাবেশ জোশী'-র মত ছবিতে।